Google Maps gaan SA motoriste spoedkameras wys‘n Skermskoot van Google Maps Google Maps se funksie wat motoriste waarsku oor spoedkameras gaan ook nou in Suid-Afrika beskikbaar wees. Dié funksie is eers net in ŉ paar lande bekendgestel terwyl Google dit getoets het, maar dit word nou in meer as 40 lande beskikbaar gestel, insluitend Suid-Afrika, berig EnGadget. Die nuwe funksie sal motoriste wat Google Maps gebruik vir navigasie in staat stel om die spoedgrens op ŉ spesifieke pad te sien sowel as spoedkameras wat op hul reis voorkom. Die nuwe funksie sal beskikbaar wees op die jongste Android- en iOS-weergawes van die app. Android-gebruikers sal ook in staat wees om mobiele en geïnstalleerde spoedkameras op die toepassing te rapporteer. Die spoedgrens sal aan die onderkant van Google Maps verskyn terwyl spoedkameras met ikone op paaie aangedui sal word. Die funksie is geïnspireer deur Waze, ŉ navigasie-app wat Google in 2013 bekom het.